Fort Apocalypse

***Fort Apocalypse*** ( ***Fortikaĵo Apokalipso***) estas multdirekta horizontalruluma pafa videoludo por 8-bitaj Atari-komputiloj, kreita de Steve Hales kaj publikigita de Synapse Software en 1982. Joe Vierra konvertis ĝin por Commodore 64 en la sama jaro. La ludanto navigas tra subtera prizono en helikoptero, detruante aŭ evitante malamikojn kaj savante kaptitojn. Samtempulo de *Choplifter*, la ludo havas similecojn kun ĝi, same kiel kun la arkadludoj *Scramble* kaj *Super Cobra*.

## Ludomaniero 
*Fort Apocalypse* estas ludata ene de multdirekta ruluma "kaverno", vidata de la flanko. Simile al *Choplifter*, kaj kontraste al *Scramble*, la mapo rulumas dum la ludanto moviĝas al ajna direkto.

La mapo estas dividita en kvar vertikalajn sekciojn, kun la supra nivelo ĉe la tersurfaco kaj la plej malalta enhavanta la titolan fortikaĵon. La du mezaj tavoloj, Draconis kaj la Kristalinaj Kavernoj, enhavas alteriĝan platformon, kiu funkcias kiel savpunkto. Ok ostaĝoj povas esti kolektitaj en ĉiu el ĉi tiuj du mezaj tavoloj. La mapo estas plue dividita per specialaj muroj, kiuj rompeblas per pafado aŭ faligo de bomboj.

La helikoptero de la ludanto estas detruita se ĝi kolizias kun la kavernaj muroj, estas pafita de la multaj malamikoj, aŭ estas kaptita en unu el la multaj laseraj aŭ movantaj murkaptiloj. La ludanto disponas du armilojn : pafilon kaj bombojn, sed nur unu butonon sur la stirstango. La butono normale pafas la pafilon, sed kiam la helikoptero frontas eksteren de la ekrano, la butono faligas bombojn. Malamikaj misiloj sekvas la movojn de la ludanto dum mallonga tempo antaŭ ol elĉerpi sian fuelon kaj fali reen al la tero. La mapo ankaŭ enhavas plurajn malamikajn helikopterojn similajn al tiu de la ludanto.

## Disvolvo 
left|thumb|250px|Kelkaj savindaj kaptitoj
Plej multaj bazaj konceptoj de la ludoj de Synapse Software estis evoluigitaj de la prezidanto de la kompanio, Ihor Wolosenko. *Fort Apocalypse* estis unu el la malmultaj, kiuj ne estis liaj ideoj, kaj devenas de sonĝo, kiun Steve Hales havis pri helikopteroj. Kun la permeso de Wolosenko, li komencis labori pri la projekto en 1982. Li inspiriĝis parte de la filmo *Blue Thunder*. Kiam Hales vidis *Choplifter*, lia reago estis : «*kial mi ĉesis labori pri Fort ?*», kaj ludantoj plendis, ke ĝi estis tro malfacila. Tio kondukis al ŝanĝoj en la mapo kaj kelkaj aliaj alĝustigoj.

## Recenzo
La ludo estis relative sukcesa, vendante ĉirkaŭ 75 000 unuojn por Atari, kaj eĉ pli por Commodore. *Antic* ankaŭ laŭdis la ludon : « *La ludo estas amuza kaj proponas abundan agadon kaj bonajn sonajn efektojn* ». Ĝi tamen kritikis la sonon de la helikoptero mem, komparante ĝin al la sono de « *iu marŝanta kun malsekaj ŝuoj* ». Rimarkante la malfacilecon de la ludo, *The Commodore 64 Home Companion* priskribis la grafikaĵojn kaj sonon kiel « *imponaj* ». *Electronic Fun* ne ŝatis la ludon, donante al ĝi nur 1.5 stirstangon el 5. Ĝi ankaŭ estis unu el la plej rektaj recenzoj priskribantaj la ludon kiel miksadon de aliaj dezajnoj. La recenzo komenciĝas per ĉi tiu kritiko: Oficiala Twitter-paĝo pri la eldono deklaris, ke « *se sufiĉe da homoj sekvus, versio por iOS kaj Android estus kreita* ».

## Notoj 
## Referencoj 
## Eksteraj ligiloj 
**Fort Apocalypse* ĉe MobyGames ()

Kategorio:Videoludoj aperintaj en 1982
Kategorio:Videoludoj ludeblaj per 8-bitaj Atari-komputiloj
Kategorio:Videoludoj ludeblaj per Commodore 64
Kategorio:Horizontalrulumaj videoludoj
Kategorio:Helikopteraj videoludoj
Kategorio:Videoludoj de Synapse Software
Kategorio:Videoludoj kreitaj en Usono